সাইবার জালিয়াতি কাণ্ডে বাংলাদেশি যোগ! গ্রেফতার ৭

বহরমপুর: সাইবার জালিয়াতি কাণ্ডে এবার বাংলাদেশি যোগ পেল মুর্শিদাবাদ পুলিশ। পুলিশ সূত্রে খবর, অভিযুক্তদের কাছ থেকে বিভিন্ন ব্যাংকের প্রচুর এটিএম কার্ড , সিম কার্ড উদ্ধার করল বহরমপুর সাইবার ক্রাইম থানার পুলিশ। একই সঙ্গে উদ্ধার হয়েছে কয়েকটি ল্যাপটপ ও প্রচুর মোবাইল ফোন। এই ঘটনায় মোট সাতজনকে গ্রেফতার করা হয়েছে। যাদের মধ্যে ৪ জন বাংলাদেশি। জানা গিয়েছে, তাদের বাড়ি বাংলাদেশের ঢাকা এলাকায়। আর বাকি তিনজনের বাড়ি মুর্শিদাবাদে।

সূত্রের খবর, গতকাল রাতে অভিযুক্তদের বরোয়া থানার মুনাই কাঁদরা  এলাকায় একজনের বাড়ি থেকে গ্রেফতার করা হয়েছে। বাংলাদেশ থেকে ভারতে প্রবেশ করে কীভাবে তারা এই প্রতারণা চক্র চালাচ্ছিল, তা নিয়ে উঠছে একাধিক প্রশ্ন। পুলিশ সূত্রে খবর, বিভিন্ন অ্যাকাউন্টের সঙ্গে সংযুক্ত একাধিক এটিএম কার্ড ব্যবহার করে এটিএম থেকে টাকা তোলার কাজ করতেন অভিযুক্তরা। এই ঘটনায় আরও একাধিক ব্যক্তি জড়িত রয়েছে কীনা। বা এই চক্রের মূল মাথা কে? তা নিয়ে এখনও ধন্দে পুলিশ। যদিও, একটি বড়সড় চক্র কাজ করছে বলে প্রাথমিক অনুমান পুলিশের। ধৃতকে জিজ্ঞাসাবাদ করে আরও তথ্য পেতে চাইছেন তদন্তকারীরা।

আরও পড়ুন: আজ SSC-র ফল প্রকাশ, সন্ধ্যায় ওয়েবসাইটে মিলবে ফলাফল, দেখুন বড় আপডেট

শুক্রবার বহরমপুরের অতিরিক্ত পুলিশ সুপার রাশপ্রিত সিং বলেন, ধৃতদের কাছ থেকে ১২১টি এটিএম কার্ড, ২ টি ল্যাপটপ,১৩টি মোবাইল,৪৬ টি সিমকার্ড উদ্ধার করা হয়েছে। দশদিনের পুলিশ হেজাজত চেয়ে আজ বহরমপুর আদালতে তোলা হচ্ছে। অভিযুক্তরা ওই এটিএম এবং সিম নিয়ে জালিয়াতি করছিল। বাংলাদেশের সঙ্গে কিভাবে যোগ হল , বাংলাদেশের টাকা পাচার হচ্ছিল কিনা সে সমস্ত বিষয়ে তদন্ত শুরু করছে পুলিশ।

দেখুন খবর:

The post সাইবার জালিয়াতি কাণ্ডে বাংলাদেশি যোগ! গ্রেফতার ৭ first appeared on KolkataTV.