পুলিশ সেজে প্রতারণার ফাঁদ! বৃদ্ধা খোয়ালেন ২১ লক্ষ টাকা

মুম্বই:  পুলিশ সেজে প্রতারণার ছক (Cyber Fraud)। ফাঁদে পা দিয়ে ২১ লক্ষ টাকা খোয়ালেন মুম্বইয়ের (Mumbai) এক বৃদ্ধা। পুলিশ সূত্রে জানা গিয়েছে, ইতিমধ্যেই গোটা ঘটনার তদন্ত শুরু করেছে পুলিশ। তবে এখনও পর্যন্ত কাউকে গ্রেফতার করা সম্ভব হয়নি।

পুলিশ সূত্রে খবর, গত ৫ অগাষ্ট বৃদ্ধাকে ভিডিও কল করা হয়। পুলিশ সেজে বৃদ্ধাকে ফোন করেন প্রতারকরা। বৃদ্ধাকে বলা হয়, তাঁর আধার কার্ডের সঙ্গে লিঙ্ক করে একটি ব্যাঙ্ক অ্যাকাউন্ট খোলা হয়। যার মাধ্যমে বিভিন্ন সন্ত্রাসবাদী গোষ্ঠীগুলির সঙ্গে আর্থিক লেনদেন করা হয়। এরপরই ওই বৃদ্ধাকে গ্রেফতারের হুমকি দেওয়া হয়। বৃদ্ধার অভিযোগ, এক সপ্তাহের বেশি সময় ধরে তাঁকে মানসিকভাবে অত্যাচার করা হয়। চাওয়া হয় টাকা। যার জেরে বেশ কিছু আমানত ভাঙতেও বাধ্য হন ওই বৃদ্ধা মহিলা। পরতে পরতে তাঁর কাছ থেকে ২১ লক্ষ টাকাও হাতিয়ে নেয় প্রতারকরা, এমনটাই অভিযোগ প্রতারিত বৃদ্ধার।

আরও পড়ুন: পঞ্জাবে এলপিজি-ট্যাঙ্কারের সংঘর্ষে বিস্ফোরণ, ঝলসে মৃত ৭, আহত ২৩

ঘটনার আঁচ পেয়েই মানসিকভাবে বিধ্বস্থ হয়ে বৃদ্ধা পুলিশের দারস্থ হন। ইতিমধ্যেই ঘটনার তদন্ত শুরু করেছে পুলিশ। তবে এখনও পর্যন্ত কাউকে গ্রেফতার করা হয়নি। উল্লেখ্য, ২০২৪ সালের শেষের দিক থেকে ডিজিটাল অ্যারেস্টে প্রতারণার খবর সামনে আসছে। কখনও কেন্দ্রীয় তদন্তকারী আধিকারিকদের পরিচয় আবার কখনও পুলিশের পরিচয়ে হাতিয়ে নেওয়া হচ্ছে কোটি কোটি টাকা। যদিও, সাইবার প্রতারণার হাত থেকে বাঁচতে কেন্দ্রীয় সরকারের তরফে সচেতনতা প্রচারও করা হয়। তারপরও বিভিন্ন এলাকা থেকে ডিজিটাল অ্যারেস্টের খবর সামনে আসছে।

দেখুন খবর:

The post পুলিশ সেজে প্রতারণার ফাঁদ! বৃদ্ধা খোয়ালেন ২১ লক্ষ টাকা first appeared on KolkataTV.